Nikolai Malinov

**Nikolai Simeonov Malinov** (*Николай Симеонов Малинов,* sündis 12. septembril 1968 Sofias, Bulgaarias) on Bulgaaria poliitik, Isamaa Taaselustamise Partei juht. Kremlimeelse Rahvusliku Russofiilide Liikumise esimees.

## Biograaf
Ta lõpetas Kiievi Riikliku Ülikooli ajaloo erialal. Oktoobrist 2008 kuni aprillini 2015 endise Bulgaaria kompartei järeltulija Bulgaaria Sotsialistliku Partei (BSP) parteiorgani, ajalehe "Duma" ja ajalehe "Le Monde Diplomatique" bulgaariakeelse väljaande, mis on "Duma" lisa, väljaandja. Ta annab välja ka teoreetilist poliitikaajakirja "Novoje Vreme" (Uus Aeg), mille asutas 1897. aastal Dimitar Blagojev. Ta on Venemaa telekanalite "Pervõi Kanal", "World Network", "TV Centr", "Ohota i Rõbalka", "Dom Kino", "Vremja", "Muzõka", "Karusel", "Telekafe" ja teiste Bulgaaria esindaja. 

Novembrist 2009 kuni juunini 2015 Bulgaaria parlamendi Rahvusnõukogu liige (Bulgaaria Sotsialistlik Partei). Juunist 2012 kuni novembrini 2014 Rahvusnõukogu poliitilise kommunikatsiooni ja meediapoliitika komitee esimees; maist 2012 kuni novembrini 2014 Sofia linnavolikogu täitevkomitee aseesimees. 18. märtsil 2014 toetas ta Bulgaaria riikliku televisiooni saates "Referendum", mis oli pühendatud Bulgaaria seisukoha arutamisele Euromaidani suhtes, Krimmi annekteerimist Venemaa poolt, öeldes: "Soovin õnnitleda kõiki maailma õigeusklikke slaavlasi võidu puhul Kolmandas Krimmi sõjas ja tuletada kõigile meelde, et pärast Krimmi sõda on Balkani kord minna lõunapoolsetele marsruutidele. Ma arvan, et meie, vähemalt selle laua taga olevad russofiilid, võime end õnnitleda." 

"Russofiilide liikumine on ennekõike bulgarofiilide organisatsioon. Oma nimega rõhutame, et Bulgaaria rahva rahvuslikud huvidele tehakse suurt kahju, kui me ei toetu slaavlusele, õigeusule, sajanditepikkustele traditsioonilistele sidemetele Venemaaga. Venemaal hääletaksin Putini poolt," ütles ta 2012. aastal intervjuus.

2015. aasta juunis lahkus ta Bulgaaria Sotsialistlikust Parteist selle ebapiisava Kremli-meelse poliitika tõttu ja liitus 2003. aastal loodu Russofiilide Liikumisega. Russofiilidel on osakonnad 35 linnas ja kümned tuhanded liikmed. Liikumine sai alguse peamiselt endise NSV Liidu territooriumil õppinud või töötanud bulgaarlaste ühendusena. Russofiilid teevad avalikult Kremlimeelset propagandat, veendes poliitikuid vajaduses tühistada Moskvavastased sanktsioonid, julgustada Bulgaariat lahkuma EList ja NATOst ning liituma Euraasia Majandusliiduga.

2019. aasta 9. septembril ta arreteeriti ja talle esitati süüdistus spionaažis Venemaa heaks. Süüdistuse kohaselt töötas Malinov Venemaa Strateegiliste Uuringute Instituudis (RISS) ja alates 2010. aastast ka Venemaa valitsusvälise organisatsiooni "Venemaa Ajaloohariduse Arendamise Selts "Kahepäine Kotkas"" heaks ning varustas neid organisatsioone teabega Bulgaaria välispoliitika kohta. Ta vabastati järgmisel päeval 28 000 dollari suuruse kautsjoni eest. Tema kohtuprotsess algas 2021. aasta sügisel. Süüdistuse kohaselt täitis ta mitmesuguseid ülesandeid, mille olid talle andnud endine KGB ja SVR-i kindral Leonid Rešetnikov ning Kremliga seotud ärimees Konstantin Malofejev, edastades neile riigisaladust sisaldavat teavet eesmärgiga "mõjutada Bulgaaria poliitikat Venemaa ja lääneriikide suhtes".

4. novembril 2019  andis Venemaa president Vladimir Putin talle "Sõrpuse ordeni" "eriteenete eest rahu, sõpruse, koostöö ja vastastikuse austuse edendamisel rahvaste vahel".

2023. aasta märtsis valiti ta asutamiskongressil Moskvas loodud Rahvusvahelise Russofiilide Liikumise esimeheks. Antud Liikumine üritas asendada ametlikke Kremli-meelseid organisatsioone, mis varem tegutsesid Euroopa Liidus ja läksid seoses Venemaa kallaletungile Ukrainale sanktsioonide alla.

## Sanktsioonid
10. veebruaril 2023 kanti ta USA sanktsioonide nimekirja "ulatusliku osalemise eest korruptiivses tegevuses Bulgaarias" ja kohtunikule altkäemaksu andmise eest. USA rahandusministeeriumi andmetel keelati tal pärast vahistamist 2019. aastal rahvusvahelised reisid. Malinov maksis Bulgaaria kohtunikule altkäemaksu, et ta saaks reisida Venemaale ja saada Vladimir Putinilt sõprusmedali, millega kaasnes 2,5 miljoni Vene rubla suurune preemia. Sanktsioonide nimekirja pandi ka erakond "Russofiilid Isamaa Taaselustamise Eest", organisatsioon "Russofiilide Rahvuslik Liikumine" ja teised Malinoviga seotud organisatsioonid.

15. detsembril 2025 kehtestas Euroopa Liit sanktsioonid russofiilide liikumisele.

## Viited